**Noteikumu projekta**

**“Pagaidu uzglabāšanas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Atbilstoši Muitas likuma 4.panta trešajā daļā noteiktajam deleģējumam.Saskaņā ar Padomes 1992.gada 12.oktobra Regulas (EEK) Nr.2913/92 par Kopienas Muitas kodeksa izveidi (turpmāk – Regula Nr.2913/92) un Komisijas 1993.gada 2.jūlija Regulas (EEK) Nr.2454/93, ar ko nosaka īstenošanas noteikumus Padomes Regulai Nr.2913/92 par Kopienas Muitas kodeksa izveidi (turpmāk – Regula Nr.2454/93), nosacījumiem pakāpeniski tiek ieviestas jaunas muitas deklarēšanas sistēmas, kas nodrošinās muitas normatīvajos aktos noteikto deklarāciju iesniegšanu tikai elektroniski.Saskaņā ar Ministru kabineta 2010.gada 22.novembra rīkojuma Nr.675 “Par Elektroniskās muitas datu apstrādes sistēmas (EMDAS) darbības koncepciju” apstiprinātās Elektroniskās muitas datu apstrādes sistēmas (EMDAS) darbības koncepcijas kopsavilkuma 1.punkta un Ministru kabineta 2010.gada 22.novembra rīkojuma Nr.675 “Par Elektroniskās muitas datu apstrādes sistēmas (EMDAS) darbības koncepciju” 4.punkta nosacījumiem Elektroniskās muitas datu apstrādes sistēmas (EMDAS) projekta ietvaros tiek izstrādāta savstarpēji integrēta elektroniskā sistēma, kas ļaus preču pagaidu uzglabāšanas datus iesniegt, apstrādāt un uzskaitīt elektroniski Valsts ieņēmumu dienesta elektroniskās deklarēšanas sistēmā (turpmāk – Elektroniskās deklarēšanas sistēma). Tāpēc jānosaka kārtība, kādā elektroniski veic preču pagaidu uzglabāšanas deklarēšanu, to uzskaiti, kā tiks izsniegtas, grozītas, apturētas, atjaunotas un anulētas pagaidu uzglabāšanas vietas turēšanas atļaujas un kādā veidā par to tiks paziņots atļaujas turētājam.Saskaņā ar Padomes 2005.gada 13.aprīļa Regulas (EK) Nr.648/2005, ar ko groza Padomes Regulu (EKK) 2913/92 par Kopienas Muitas kodeksa izveidi, 1.panta 11.punktu tiek svītrots Regulas Nr.2913/92 44.pants, tādējādi Regula Nr.2913/92 vairs neparedz terminus “pirmsmuitošana” un “pirmsmuitošanas dokuments”.Tādēļ turpmāk Ministru kabineta 2006.gada 9.maija noteikumu Nr.370 “Pirmsmuitošanas darbību noteikumi” (turpmāk – Ministru kabineta noteikumi Nr.370) 1.punktā minētās pirmsmuitošanas dokumenta veidlapas vietā izmantos vienu no Regulas Nr.2454/93 186.pantā minētajiem kopsavilkuma deklarācijas par pagaidu uzglabāšanu veidiem, kurus papildinās ar trūkstošajiem datiem no kopsavilkuma deklarācijas par pagaidu uzglabāšanu (turpmāk – kopsavilkuma deklarācija par pagaidu uzglabāšanu).Kopsavilkuma deklarācijas par pagaidu uzglabāšanu iesniegšanas tiesisko regulējumu nosaka Regulas Nr.2454/93 186.pants. Regulas Nr.2454/93 186.panta otrā daļa paredz, ka kopsavilkuma deklarāciju par pagaidu uzglabāšanu noformē vienā no šādiem veidiem, kā noteikuši muitas dienesti:a) atsauce uz jebkuru ievešanas kopsavilkuma deklarāciju par attiecīgajām precēm, kas papildināta ar datiem no kopsavilkuma deklarācijas par pagaidu uzglabāšanu;b) kopsavilkuma deklarācija par pagaidu uzglabāšanu, tai skaitā atsauce uz jebkuru ievešanas kopsavilkuma deklarāciju par attiecīgajām precēm;c) kravas manifests vai cits pārvadājuma dokuments, ja tajā ir ietverti dati no kopsavilkuma deklarācijas par pagaidu uzglabāšanu, tai skaitā atsauce uz jebkuru ievešanas kopsavilkuma deklarāciju par attiecīgajām precēm.Saskaņā ar Regulas Nr.2454/93 186.panta ceturto daļu kopsavilkuma deklarāciju pagaidu uzglabāšanai var izmantot arī komerciālas ostu vai transporta uzskaites sistēmas, ja muitas dienesti ir tās apstiprinājuši. Turklāt, atbilstoši Regulas Nr.2454/93 186.panta piektajai daļai kopsavilkuma deklarācija par pagaidu uzglabāšanu var ietvert Regulas Nr.2454/93 184.g pantā minēto paziņojumu par ierašanos, vai to var iesniegt kopā ar tādu paziņojumu. Un saskaņā ar Regulas Nr.2454/93 186.panta desmito daļu, ja ārpuskopienas preces, ko pārvieto no nosūtītāja muitas iestādes, piemērojot tranzīta procedūru, uzrāda saņēmēja muitas iestādei Kopienas muitas teritorijā, tad saņēmēja iestādes muitas dienestiem paredzēto tranzīta deklarāciju uzskata par kopsavilkuma deklarāciju pagaidu uzglabāšanas vajadzībām. Līdz ar to, ja tranzīta deklarāciju piemēro kā kopsavilkuma deklarāciju par pagaidu uzglabāšanu, tad tā tiek papildināta ar datiem no kopsavilkuma deklarācijas par pagaidu uzglabāšanu.Saskaņā ar Ministru kabineta 2011.gada 12.jūlija sēdes protokola Nr.43 30.§ (TA-1319) Informatīvo ziņojumu “Par turpmāko rīcību regulējuma par tiesību subjekta reģistrācijas apliecības izsniegšanu tikai pēc tā rakstveida pieprasījuma nodrošināšanai” atbildīgajām ministrijām atbilstoši kompetencei ir jāizstrādā un noteiktā kārtībā jāiesniedz izskatīšanai Ministru kabinetā normatīvo aktu projekti, neiekļaujot tajos Latvijas Republikas Uzņēmumu reģistra izsniegtas tiesību subjekta reģistrācijas apliecības uzrādīšanu un tās kopijas iesniegšanu |
|  2. | Pašreizējā situācija un problēmas | 1. Saskaņā ar Ministru kabineta 2010.gada 22.novembra rīkojuma Nr.675 “Par Elektroniskās muitas datu apstrādes sistēmas (EMDAS) darbības koncepciju” apstiprinātās Elektroniskās muitas datu apstrādes sistēmas (EMDAS) darbības koncepcijas kopsavilkuma 1.punkta nosacījumiem, lai paaugstinātu muitas kontroles un riska analīzes efektivitāti, samazinātu krāpniecības iespējas un vienkāršotu muitošanas procesu, samazinot muitas formalitāšu kārtošanai nepieciešamo laiku un izmaksas gan komersantiem, gan valsts iestādēm, tādējādi veicinot ekonomikas attīstību un legālu tirdzniecību, Eiropas Komisija (turpmāk – EK) un Eiropas Savienības (turpmāk – ES) dalībvalstis pieņēmušas lēmumu veidot integrētu elektronisku informācijas apmaiņas sistēmu, kas pamatojas uz tirdzniecības sistēmām un šo sistēmu informācijas atkārtotu izmantošanu muitas vajadzībām. Atbilstoši EK un ES noteiktajam dalībvalstīm jāizstrādā elektroniskās sistēmas, kuras nodrošinās datu apmaiņu gan starp muitas iestādēm un komersantiem visās ES dalībvalstīs, gan starp muitas iestādēm un citām valsts institūcijām, kas iesaistītas preču muitošanas un kontroles procesā, tādējādi nodrošinot elektronisku (jeb bezpapīru) muitas vidi, un saskaņā ar Ministru kabineta 2010.gada 22.novembra rīkojuma Nr.675 “Par Elektroniskās muitas datu apstrādes sistēmas (EMDAS) darbības koncepciju” 4.punkta nosacījumiem Finanšu ministrijai (Valsts ieņēmumu dienestam) jāievieš muitas informācijas sistēmas atbilstoši ES normatīvajiem aktiem. Attiecīgi EMDAS projekta ietvaros tiek izstrādāta savstarpēji integrēta elektroniska sistēma, kas ļaus preču pagaidu uzglabāšanas datus iesniegt, apstrādāt un uzskaitīt elektroniski Elektroniskās deklarēšanas sistēmā. Tādējādi ir jānosaka jauna kārtība, kādā elektroniski tiks deklarētas un uzskaitītas preces pagaidu uzglabāšanai, kā tiks izsniegtas, grozītas, apturētas, atjaunotas un anulētas pagaidu uzglabāšanas vietas turēšanas atļaujas un kādā veidā par to tiks paziņots atļaujas turētājam.2. Ministru kabineta noteikumu Nr.370 2.punktā ir noteikts, ka precei pagaidu uzglabāšanu var pieteikt tikai muitas kontroles punktos (kontroles muitas iestādē). Līdz ar to personai jānogādā prece muitas kontroles punktā un jāiesniedz papīra formātā pirmsmuitošanas dokuments. Ņemot vērā to, ka Regula Nr.2913/92 neparedz terminus “pirmsmuitošana” un “pirmsmuitošanas dokuments”, tādēļ Ministru kabineta noteikumu Nr.370 1.punktā minētās pirmsmuitošanas dokumenta veidlapas vietā tiks izmantota Regulas Nr.2454/93 186.pantā minētā kopsavilkuma deklarācija par pagaidu uzglabāšanu.Tādēļ Ministru kabineta noteikumu projektā jānosaka kad un kurā vietā tiks iesniegta personas kopsavilkuma deklarācija par pagaidu uzglabāšanu. 3. Ministru kabineta noteikumu Nr.370 7.punktā noteikts, ka preču pagaidu uzglabāšanas vieta ir norobežota, atļaujas turētājs nodrošina apsardzi, bet, ja Valsts ieņēmumu dienests (turpmāk – VID) var nodrošināt kontroli, pagaidu uzglabāšanas vietu var nenorobežot.Saskaņā ar Regulas Nr.2913/92 51.panta 1.punkta nosacījumiem VID ir pienākums nodrošināt muitas kontroles vietas, kurās atļauts glabāt preces pagaidu uzglabāšanai VID noteiktā kārtībā. Turpmāk atbilstoši preču sortimentam komersants lemj, par pagaidu uzglabāšanas vietas norobežošanu. Komersants veic pasākumus, lai atļaujas turētājs varētu pilnībā nodrošināt preču kontroli pagaidu uzglabāšanas vietā. Tādēļ turpmāk VID varēs atļaut nenorobežot preču pagaidu uzglabāšanas vietas. Šobrīd VID neparedz tādu iespēju, ka persona pati varētu apsaimniekot teritoriju, kuru paredzēts izmantot par preču pagaidu uzglabāšanas vietu. Tādēļ, saskaņā ar Regulas Nr.[2454/93](http://pro.nais.lv/naiser/esdoc.cfm?esid=31993R2454) 85.pantā noteikto, lai nodrošinātu muitas noteikumu piemērošanu gadījumos, kad muitas iestādes pašas neapsaimnieko pagaidu glabāšanas vietas, muitas dienesti var prasīt, lai:a) pagaidu glabāšanas vietas būtu ar divām atslēgām, un viena atslēga tiktu nodota minētajiem muitas dienestiem;b) persona, kas saimnieko pagaidu glabāšanas vietā, uzskaitītu krājumus tā, lai būtu iespējams izsekot preču apritei. 4. Ministru kabineta noteikumu Nr.370 11.1.apakšpunkts paredz, ka persona pagaidu uzglabāšanas vietas atļaujas saņemšanai iesniegumam pievieno komercsabiedrības reģistrācijas apliecības un statūtu kopiju. Saskaņā ar Ministru kabineta 2011.gada 12.jūlija sēdes protokola Nr.43 30.§ (TA-1319) Informatīvo ziņojumu “Par turpmāko rīcību regulējuma par tiesību subjekta reģistrācijas apliecības izsniegšanu tikai pēc tā rakstveida pieprasījuma nodrošināšanai” turpmāk atbildīgajām ministrijām atbilstoši kompetencei jāizstrādā un noteiktā kārtībā jāiesniedz izskatīšanai Ministru kabinetā normatīvo aktu projekti, neiekļaujot tajos Latvijas Republikas Uzņēmumu reģistra izsniegtas tiesību subjekta reģistrācijas apliecības uzrādīšanu un tās kopijas iesniegšanu.Nepieciešams atcelt prasību iesniegt minētās apliecības kopiju.5. Piemērojot Ministru kabineta noteikumu Nr.37013.2.apakšpunktu,nav saprotams, vai gadījumā, ja personai saskaņā ar VID lēmumu ir papildus uzrēķināti nodokļi, nodevas, soda nauda un nokavējuma nauda, bet lēmums ir apstrīdēts, šīs summas ir uzskatāmas par parādu budžetā. Saskaņā ar likuma “Par nodokļiem un nodevām” 40.panta 1.punktu, ja nodokļu administrācijas kontroles (pārbaudes, revīzijas) rezultātā pieņemtais lēmums tiek apstrīdēts, nodokļu administrācijas amatpersonas lēmuma izpilde tiek apturēta uz pirmstiesas izskatīšanas laiku. Pēc analoģijas, kā arī skaidrības labad ir jānosaka, ka papildus uzrēķinātie nodokļi, nodevas un citi budžetā ieskaitāmie maksājumi nav uzskatāmi par parādu, ja nodokļu administrācijas lēmums ir apturēts uz pirmstiesas izskatīšanas laiku.6. Ministru kabineta noteikumi Nr.370 neparedz gadījumus, kad atļaujas turētājs nav ievērojis kārtību, kāda noteikta šajos noteikumos un citos muitas lietas reglamentējošajos tiesību aktos, un atļauju nepieciešams apturēt. Tādēļ Ministru kabineta noteikumu projektā jānosaka VID rīcība šādos gadījumos un jāprecizē situācija, kad atļauja tiek anulēta.7. Regula Nr.2913/92 neparedz terminus “pirmsmuitošana” un “pirmsmuitošanas dokuments”, tādēļ turpmāk Ministru kabineta noteikumu Nr.370 1.punktā minētās pirmsmuitošanas dokumenta veidlapas vietā izmantos Regulas Nr.2454/93 186.pantā minēto kopsavilkuma deklarāciju par pagaidu uzglabāšanu.8. Ministru kabineta noteikumu Nr.370 17.punkts nosaka pagaidu glabāšanā novietoto preču uzskaiti. Taču, lai vienveidīgi piemērotu pagaidu uzglabāšanā novietoto preču uzskaiti, nodrošinot kontroles pasākumu veikšanu, kravas plūsmas caurskatāmību, kā arī bilances uzturēšanu, Ministra kabineta noteikumu projektā jāprecizē informācija, kura ir nepieciešama preču uzskaitei. 9. Ministru kabineta noteikumos Nr.370 noteikts, ka atļauju izsniedz VID Galvenā muitas pārvalde. Saskaņā ar 2009.gada 12.jūnijā pieņemtajiem grozījumiem likumā “Par Valsts ieņēmumu dienestu” (spēkā no 2009.gada 1.jūlija) ir mainīta VID struktūra, un turpmāk atļauju pagaidu uzglabāšanas vietas darbībai izsniedz VID.10. Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 140.punktā noteikts, ka grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. Šādā gadījumā sagatavo jaunu noteikumu projektu. Ņemot vērā, ka grozāmo normu apjoms pārsniegs pusi no Ministru kabineta noteikumu Nr.370 normu apjoma, nepieciešams izstrādāt jaunus Ministru kabineta noteikumus. |
|  3. | Saistītie politikas ietekmes novērtējumi un pētījumi | Projekts šo jomu neskar |
|  4. | Tiesiskā regulējuma mērķis un būtība | 1.Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 140.punktā noteikts, ka grozījumu noteikumu projektu nesagatavo, ja tā normu apjoms pārsniedz pusi no spēkā esošo noteikumu normu apjoma. Šādā gadījumā sagatavo jaunu noteikumu projektu. Tā kā Ministru kabineta noteikumos Nr.370 jāizdara grozījumi vairāk nekā 50 procentos no spēkā esošo noteikumu normu apjoma, tiks izdoti jauni Ministru kabineta noteikumi “Pagaidu uzglabāšanas noteikumi” (turpmāk – Ministru kabineta noteikumu projekts).Ministru kabineta noteikumu projekts paredz noteikt kārtību par pagaidu uzglabāšanas vietas turēšanas atļauju izsniegšanu, apturēšanu**,** atjaunošanu un anulēšanu, kā arī preču pagaidu uzglabāšanas deklarēšanu un to uzskaiti.Ministru kabineta noteikumu projekts papildus Ministru kabineta noteikumu Nr.370 normām paredz iekļaut jaunu III nodaļu“Kopsavilkuma deklarācijas par pagaidu uzglabāšanu iesniegšana”, kurā ir noteikts, kādus datus norāda, iesniedzot kopsavilkuma deklarāciju par pagaidu uzglabāšanu. Tāpat ir iekļauts punkts (16.punkts), kurš noteiks, kāda ir personas rīcība gadījumos, ja deklarāciju iesniedz persona, kura nav pagaidu uzglabāšanas vietas atļaujas turētājs. Persona pirms novieto preci pagaidu uzglabāšanas vietā saskaņo to ar pagaidu uzglabāšanas vietas atļaujas turētāju (turpmāk – atļaujas turētājs). Tiklīdz atļaujas turētājs piekrīt paredzētajai preču novietošanai attiecīgajā pagaidu uzglabāšanas vietā, atļaujas turētājs saskaņā ar Regulas Nr.2454/93 185.panta 2.punkta b) apakšpunkta nosacījumiem uzņemas visas saistības attiecībā uz pagaidu uzglabāšanas piemērošanu.Tiek precizēts arī šīs nodaļas 14.punkts. Iesniedzot deklarāciju Elektroniskās deklarēšanas sistēmā jānorāda 14.punktā minētā informācija. Ministru kabineta noteikumu projekta 14.10.apakšunktā ir prasība norādīt dokumenta numuru un veidu par iepriekšējo procedūru. Un saskaņā ar Regulas Nr.2913/92 4.panta 15.punktu, kā vienu no iepriekš norādāmajiem dokumentiem var norādīt dokumentu, ar kuru piemērota muitas noteikumos atzīta preču izmantošana. Tāpat ir noteikts, kā minēto kopsavilkuma deklarāciju par pagaidu uzglabāšanu iesniedz, ja nedarbojas elektroniskā deklarēšanas sistēma (Ministru kabineta noteikumu projekta 17.un 18.punkts).2. Ministru kabineta noteikumu projekta 2.punkts turpmāk noteiks, ka jebkura persona kopsavilkuma deklarāciju par pagaidu uzglabāšanu varēs iesniegt muitas iestādē, kurā preces tiek uzrādītas, vai uzraudzības muitas iestādē, precēm jau atrodoties pagaidu uzglabāšanas vietā.3. Ministru kabineta noteikumu projekts nenosaka prasību, ka preču pagaidu uzglabāšanas vieta ir norobežota un ka atļaujas turētājs nodrošina apsardzi. Turpmāk atbilstoši preču sortimentam komersants lemj, par pagaidu uzglabāšanas vietas norobežošanu. Komersanta pienākums ir veikt tādus pasākumus, lai atļaujas turētājs varētu nodrošināt preču kontroli pagaidu uzglabāšanas vietā. Savukārt VID pienākums saskaņā ar Regulas Nr.2913/92 51.panta 1.punkta nosacījumiem ir nodrošināt muitas kontroles vietas, kurās atļauts glabāt preces pagaidu uzglabāšanā. Tādēļ turpmāk VID nav nepieciešamība speciāli prasīt preču pagaidu uzglabāšanas vietas norobežošanu. Šobrīd Valsts ieņēmumu dienests neparedz tādu iespēju, ka pats varētu apsaimniekot teritoriju, kuru paredzēts izmantot par preču pagaidu uzglabāšanas vietu. Tādēļ, saskaņā ar Regulas Nr.2454/93 185.pantā noteikto, lai nodrošinātu muitas noteikumu piemērošanu gadījumos, kad muitas iestādes pašas neapsaimnieko pagaidu glabāšanas vietas, muitas dienesti var prasīt, lai:a) pagaidu glabāšanas vietas būtu ar divām atslēgām, un viena atslēga tiktu nodota minētajiem muitas dienestiem;b) persona, kas saimnieko pagaidu glabāšanas vietā, uzskaitītu krājumus tā, lai būtu iespējams izsekot preču apritei. 4. Ministru kabineta noteikumu projekts neparedz prasību iesniegumam par pagaidu uzglabāšanas vietas turēšanas piešķiršanu pievienot komercsabiedrības reģistrācijas apliecības un statūtu kopiju. 5. Ministru kabineta noteikumu projekta II nodaļā “Pagaidu uzglabāšanas vietas turēšanas atļaujas izsniegšana, grozīšana, apturēšana, atjaunošana un anulēšana” (turpmāk – II nodaļa) ir iekļauts jauns punkts (6.punkts), kurā ir noteikti nosacījumi, pēc kuriem VID izsniegs atļauju. Tāpat šajā punktā ir noteikts, ja personai saskaņā ar VID lēmumu ir papildus uzrēķināti nodokļi, nodevas, soda nauda un nokavējuma nauda, bet lēmums ir apstrīdēts, šīs summas nav uzskatāmas par parādu budžetā. 6. Ministru kabineta noteikumu projekta II nodaļā ir noteikti arī nosacījumi, kurus neievērojot, VID apturēs atļaujas darbību (9.punkts): - turētājs apzināti ir sniedzis nepilnīgas vai nepatiesas ziņas, kurām ir bijusi nozīme, izsniedzot vai izdarot grozījumus atļaujā;- atļaujas turētājs ziņas par to, ka mainījušies nosacījumi, saskaņā ar kuriem izsniegta atļauja, Valsts ieņēmumu dienestam nav iesniedzis ne vēlāk kā 5 darba dienu laikā pēc attiecīgo nosacījumu maiņas iestāšanās;- atļaujas turētājs neatbilst šo noteikumu 6.punktā noteiktajiem nosacījumiem; - atļaujas turētājs nenodrošina preču uzskaiti un identificēšanu;- atļaujas turētājs nav ievērojis preču pagaidu uzglabāšanu reglamentējošajos tiesību aktos noteikto kārtību. Savukārt, Ministru kabineta noteikumu projekta 11.punkts nosaka, kā atļaujas turētājam jārīkojas, lai tiktu atjaunota apturētā atļauja.Turklāt Ministru kabineta noteikumu projekta 13.punktā noteiks, ka lēmumus par atļaujas izsniegšanu, grozīšanu, apturēšanu, atjaunošanu un anulēšanu tiks paziņots VID Elektroniskajā deklarēšanas sistēmā, likuma “Par nodokļiem un nodevām” 7.2panta 1.punkta noteiktajā kārtībā.7 Sakarā ar to, ka Regula Nr.2913/92 neparedz terminus “pirmsmuitošana” un “pirmsmuitošanas dokuments”, Ministru kabineta noteikumu Nr.370 1.punktā minētās pirmsmuitošanas dokumenta veidlapas vietā izmantos Regulas Nr.2454/93 186.pantā minēto kopsavilkuma deklarāciju par pagaidu uzglabāšanu.8. Ministru kabineta noteikumu Nr.370 17.punkts nosaka pagaidu glabāšanā novietoto preču uzskaiti. Taču, lai vienveidīgi piemērotu pagaidu uzglabāšanā novietoto preču uzskaiti, nodrošinot kontroles pasākumu veikšanu, kravas plūsmas caurskatāmību, kā arī bilances uzturēšanu, Ministru kabineta noteikumu projektā precizējama informācija, kura ir nepieciešama preču uzskaitei. Ministru kabineta noteikumu projekta IV nodaļā “Pagaidu uzglabāšanai deklarēto preču uzskaite” ir iekļauti jauni punkti (21. un 22.punkts), kuri nosaka, kā rīkoties gadījumos, ja novietojot preces pagaidu uzglabāšanas vietā tiek konstatētas neatbilstības starp kopsavilkuma deklarācijā par pagaidu uzglabāšanu norādīto un faktisko preču daudzumu vai arī cita veida atšķirībām. Priekšlikumu noteikt rīcību augstāk minētajos gadījumos ierosināja nozares asociācijas, ņemot vērā, ka citi spēkā esošie normatīvie akti to skaidri nenosaka. Nozaru asociācijas norāda, ka muitas deklarācija tiek noformēta balstoties uz preču pavaddokumentos norādītajām ziņām. Līdz ar to gadījumos, kad faktiskais preču daudzums vai saturs neatbilst deklarētajam, komersants var tikt sodīts. Ministru kabineta noteikumu projekts turpmāk noteiks, ka atļaujas turētājs nekavējoties, tajā pat dienā, par konstatētajām atšķirībām elektroniski informē uzraudzības muitas iestādi elektroniskās deklarēšanas sistēmā un 14 dienu laikā iesniedz dokumentāri apstiprinātu informāciju no kravas īpašnieka, nosūtītāja vai valdītāja par neatbilstības iemesliem. Tas nozīmē, ka noteiktajā laika periodā atļaujas turētājs nevar tikt sodīts par datu un preču neatbilstību. Tādā veidā tiek novērsts risks, ka atļaujas turētājs neizpilda atļaujas nosacījumus, kā rezultātā VID varētu pieņemt lēmumu par atļaujas apturēšanu.9. Saskaņā ar 2009.gada 12.jūnijā pieņemtajiem grozījumiem likumā “Par Valsts ieņēmumu dienestu” (likums spēkā no 2009.gada 1.jūlija) Ministru kabineta noteikumu projektā vārdi “Valsts ieņēmumu dienesta Galvenā muitas pārvalde” tiek aizstāti ar vārdiem “Valsts ieņēmumu dienests” |
|  5. | Projekta izstrādē iesaistītās institūcijas | VID |
|  6. | Iemesli, kādēļ netika nodrošināta sabiedrības līdzdalība | Projekts šo jomu neskar |
|  7. | Cita informācija | Nav |
| **II. Tiesību akta projekta ietekme uz sabiedrību** |
|  1. | Sabiedrības mērķgrupa | Ministru kabineta noteikumu projekta mērķgrupa ir personas, kuras vēlas saņemt atļauju preču pagaidu uzglabāšanas vietas turēšanai (*uz 2013.gada 19.augustu –20 atļaujas*), un personas, kuras vēlas iesniegt kopsavilkuma deklarāciju par pagaidu uzglabāšanu (*uz 2013.gada 19.augustu – aptuveni 118 personas*), gan komersanti, kas var uzsākt preču pagaidu uzglabāšanas piemērošanu |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
|  3. | Tiesiskā regulējuma finansiālā ietekme | Projekts šo jomu neskar |
|  4. | Tiesiskā regulējuma nefinansiālā ietekme | Projekts šo jomu neskar |
|  5. | Administratīvās procedūras raksturojums | Lai persona varētu saņemt preču pagaidu uzglabāšanas vietas turētāja atļauju, tai jāsaņem VID atļauja. To saņem, iesniedzot VID iesniegumu un pievienojot tam nepieciešamos dokumentus. Ja par pagaidu uzglabāšanas vietu paredzēts izmantot muitas noliktavu, papildu atļauja nav nepieciešama, bet VID Muitas pārvaldes amatpersona muitas noliktavas turēšanas atļaujā veic attiecīgus grozījumus.Savukārt, lai persona varētu elektroniski deklarēt preces pagaidu uzglabāšanā, tai elektroniski jāiesniedz kopsavilkuma deklarācija par pagaidu uzglabāšanu Elektroniskās deklarēšanas sistēmā, kurā pagaidu uzglabāšanas vietas turētājs pēc tam varēs elektroniski uzskaitīt pagaidu uzglabāšanai deklarētās preces.Ja kopsavilkuma deklarāciju par pagaidu uzglabāšanu iesniedz persona, kura nav pagaidu uzglabāšanas vietas turētājs, uzraudzības muitas iestāde par to informē atļaujas turētāju, un pēc preču novietošanas pagaidu uzglabāšanas vietā atļaujas turētājs veic to uzskaiti Elektroniskās deklarēšanas sistēmā. |
|  6. | Administratīvo izmaksu monetārs novērtējums | Projekts šo jomu neskar |
|  7. | Cita informācija | Nav |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013.gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | Finansējums tiks nodrošināts VID piešķirtā valsts budžeta ietvaros |

 |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Ar Ministru kabineta noteikumu projekta spēkā stāšanos spēku zaudēs Ministru kabineta noteikumi Nr.370.Par projekta izstrādi un virzību atbildīgā ir Finanšu ministrija sadarbībā ar VID |
|  2. | Cita informācija | Nav |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret ES | Regulas Nr.2913/92 III sadaļas 5.nodaļa.Regulas Nr.2454/93 I daļasVI sadaļas 2.nodaļa |
|  2. | Citas starptautiskās saistības | Projekts šo jomu neskar |
|  3. | Cita informācija | Nav |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Regulas Nr.2913/92 III sadaļas 5.nodaļa. Regulas Nr.2454/93 I daļas VI sadaļas 2.nodaļa |
| A | B | C | D |
| Regulas Nr.2913/92 51.panta 1.apakšpunkts | Ministru kabineta noteikumu projekta 2., 3., 4., 5., 6., 7., 8., 9., 10., 11., 12. un 13.punkts | Tiek ieviests pilnībā | Nacionālais tiesību akts neparedz stingrākas prasības |
| Regulas Nr.2454/93 185.panta 2.punkta b) apakšpunkts | Ministru kabineta noteikumu projekta 19., 20., 21. un 22.punkts | Tiek ieviests pilnībā | Nacionālais tiesību akts neparedz stingrākas prasības |
| Regulas Nr.2454/93 186.pants | Ministru kabineta noteikumu projekta 16. un 17.punkts | Tiek ieviests pilnībā | Nacionālais tiesību akts neparedz stingrākas prasības |
| Kā izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas Nr.2913/92 51.panta 1.apakšpunktā noteikts, ka preces pagaidu glabāšanā atļauts glabāt vienīgi muitas iestāžu atļautās vietās šo iestāžu noteiktā kārtībā. Ir noteikta jauna kārtība, kādā persona iesniegs deklarāciju par preču pagaidu uzglabāšanu atļaujā preču pagaidu uzglabāšanas vietas turēšanai norādītajā uzraudzības muitas iestādē.Regulas Nr.2454/93 185.panta 2.punkta b) apakšpunktā noteikts, ka persona, kas saimnieko pagaidu glabāšanas vietā, uzskaita krājumus tā, lai būtu iespējams izsekot preču apritei.Regulas Nr.2454/93 186.pantā noteikts, ka uz ārpuskopienas precēm, ko uzrāda muitai, attiecas kopsavilkuma deklarācija par pagaidu uzglabāšanu, kā noteikuši muitas dienesti. Tādējādi, lai pieteiktu preces pagaidu uzglabāšanai, turpmāk persona Elektroniskās deklarēšanas sistēmā elektroniski iesniegs deklarāciju par preču pagaidu uzglabāšanu |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
| 2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem |
| Attiecīgā starptautiskā tiesību akta vai starptautiskas institūcijas vai organizācijas dokumenta datums, numurs un nosaukums. | Projekts šo jomu neskar. |
| **VI. Sabiedrības līdzdalība un šīs līdzdalības rezultāti** |
|  1. | Sabiedrības informēšana par projekta izstrādes uzsākšanu | 2012.gada martā pagaidu uzglabāšanas atļauju turētāji tika informēti par plānoto pagaidu uzglabāšanas elektronizāciju. 2012.gada septembrī pagaidu uzglabāšanas turētājiem, kuri veic savu darbību lidostās, tika nosūtīta informācija par plānoto kravu manifestu iesniegšanu Ministru kabineta noteikumu projektā minētajā sistēmā.2012.gada 19.decembrī VID Muitas pārvaldē tika prezentētas manifestu iesniegšanas iespējas EMDAS un datu turpmāko izmantošanu kopsavilkuma deklarācijas par pagaidu uzglabāšanu noformēšanai.2013.gada februārī Latvijas nacionālās kravas ekspeditoru un loģistikas asociācijas LAFF biedriem tika nosūtītas e-vēstules ar kravu manifestu un kopsavilkuma deklarācijas par pagaidu uzglabāšanu elektroniskās iesniegšanas aprakstu. |
|  2. | Sabiedrības līdzdalība projekta izstrādē | Ar pagaidu uzglabāšanas atļauju turētājiem, kuri interesējās, sarakstes laikā tika precizēts pagaidu uzglabāšanas biznesa process, kā arī Ministru kabineta noteikumu projektā minētās sistēmas izstrādē ņemts vērā viņu viedoklis. Sarakstes laikā tika konstatēts, ka, piesakot pagaidu uzglabāšanu, komersanti iesniedz muitā kravas manifestu. Lai paātrinātu pagaidu uzglabāšanas noformēšanas procesu, tika uzsākts darbs pie elektroniskās manifestu iesniegšanas un apstrādes, nodrošinot atkārtotu datu izmantošanu pagaidu uzglabāšanas noformēšanai. Sadarbībā ar komersantiem tika precizētas prasības avio kravu manifestu iesniegšanai un apstrādei sistēmā. Latvijas nacionālās kravas ekspeditoru un loģistikas asociācijas *LAFF* biedri par šiem jautājumiem neinteresējās. 2013.gada 5.septembrī VID mājas lapā sadaļā “E-muita” tika publicēta informācija par pieteikšanās iespējām pagaidu uzglabāšanas sistēmas testēšanai |
|  3. | Sabiedrības līdzdalības rezultāti | Ministru kabineta noteikumu projekta izstrādes gaitā tika ņemti vērā komersantu viedokļi saistībā ar minētās sistēmas ieviešanu |
|  4. | Saeimas un ekspertu līdzdalība | Projekts šo jomu neskar |
|  5. | Cita informācija | VID veic pārrunas ar komersantu par pilotprojektu saistībā ar Ministru kabineta noteikumu projektā minēto sistēmu. Lai komersanti varētu iepazīties ar sistēmu, ir sagatavota informācija presei |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Normatīvā akta izpildi nodrošinās VID |
|  2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina VID līdzšinējās funkcijas un uzdevumus, neietekmē pieejamos cilvēkresursus, kā arī noteikumu projekts nenosaka jaunas institūcijas veidošanu, vai institūciju reorganizāciju un likvidāciju. |
|  3. | Cita informācija | Nav |

Finanšu ministrs A.Vilks

26.09.2014. 9.15

3633

V.Smagare

67111266, Viktorija.Smagare@vid.gov.lv

I.Rone

67111447, Inga.Rone@vid.gov.lv